laion/Wikipedia-Exotic huggingface dataset:
יחסי טנזניה–רוסיה

יחסי טנזניה–רוסיה הם יחסי החוץ הדו-צדדיים בין המדינות, רוסיה וטנזניה. שתי המדינות חתמו על משלחות דיפלומטיות ב-11 בדצמבר 1961, עוד לפני איחודה של טנגניקה עם זנזיבר בשנת 1964. רוסיה מחזיקה בטנזניה שגרירות בדר דאר סאלם, וטנזניה מחזיקה ברוסיה שגרירות במוסקבה. היחסים הדו-צדדיים הם יציבים וידידותיים. בתחום הפוליטי קיימים חילופי מסרים ברמות הגבוהות ביותר, ומתקיים דיאלוג פוליטי. ביולי 2008 ביקר בדאר א-סלאם נשיא בית המשפט העליון של הפדרציה הרוסית מ.מ. לבדב, וחתם על הסכם לשיתוף פעולה בין בית המשפט העליון של רוסיה ובית הדין לערעורים של טנזניה. בפברואר ויולי 2011 ביקר בטנזניה מנכ"ל תאגיד המדינה "רוזום" סרגיי קיריינקו, שניהל שיחות עם נשיא טנזניה ד"ר קיקווט, ראש הממשלה מ פינדה, שר משאבי טבע ותיירות ה. מיגא על השתתפותן של חברות רוסיות בפיתוח מרבצי אורניום ב"נהר מקוז'ו". בתגובה לפיצוץ התחמושת בבסיס חיל האוויר סמוך לדאר א-סלאם שאירע ב-17 בפברואר 2011 בו נהרגו עשרות בני אדם, ולמעלה מ-400 נפצעו ואלפי טנזנים נותרו חסרי בית, נשיא רוסיה דמיטרי מדבדב שלח הודעת תנחומים לנשיא טנזניה ד"ר קיקווט. ממשלת רוסיה החליטה להעניק סיוע הומניטרי דחוף לטנזניה, שהגיע לדאר א-סלאם במרץ 2011, טיסה מיוחדת של משרד מצבי החירום, הכללה אוהלים, שמיכות ואוכל. מחזור המסחר בשנת 2010, לפי נתוני משרד המכס הפדרלי ברוסיה, הסתכם בכ-89.7 מיליון - יצוא רוסיה - 48.5 מיליון, יבוא - 41.2 מיליון. רוסיה מייצאת עפרות ברזל, מכונות וציוד, ודשנים, ומייבאת אגוזים, קשיו, תה, קפה ותבלינים. במרץ 2005 התקיים הסכם לשיתוף פעולה בין לשכת המסחר הרוסית ולשכת המסחר, התעשייה והחקלאות בטנזניה. בנובמבר 2009, נערך בדאר א-סלאם ובזנזיבר, הפורום הסחר והכלכלי הדו-צדדי, בו השתתפו נציגים של מספר חברות רוסיות גדולות והנהגתם של חברות טנזניות רבות. בספטמבר 2010 אירחה מוסקבה פגישת מומחים בין המדינות בנוגע לשימוש בחובות טנזניה לרוסיה למימון פרויקטים של פיתוח באורט, שהביאה לכך שהצדדים יזמו טיוטת הסכם בין ממשלתי. בשנת 2007 הוכשרו 10 עובדים במשרד לביטחון פנים של טנזניה בקורסי משרד הפנים הרוסי. מדיה וקבצים בנושא יחסי טנזניה–רוסיה בוויקישיתוף
גבריאל דבראשוילי

הרב גבריאל דבראשוילי (תרנ"ו, 1896 – ו' בטבת תשמ"ו, 1985) היה רבה של יהדות סוראמי שבגאורגיה וממנהיגיה הרוחניים של יהדות גאורגיה בישראל. נולד בעיר צחינוואלי שבגאורגיה, בנם של רחמים ואסתר דבראשוילי. למד אצל הרב אברהם חוולס, תלמידו ושליחו של הרב יצחק אלחנן ספקטור. בהמלצתו נסע אל רבי חיים סולובייצ'יק מבריסק, שם למד כשלוש שנים. הוא שימש את הרב סולובייצ'יק, והוסמך על ידו לשוחט. כשסיים את לימודיו חזר לגאורגיה, שם נשא את נעמי. לאחר נישואיו התמנה כרבה הראשי של העיר סוראמי. הנהיג את הקהילה היהודית בסוראמי למעלה מששים שנה. בשנת 1973 עלה לישראל, והתיישב בשכונת נווה יעקב בירושלים. היה ממנהיגיה הרוחניים של יהדות גאורגיה בישראל. היה פעיל יחד עם שני אחיו, הרבנים משה דבראשוילי ויעקב דבראשוילי, בפעילות רוחנית ותורנית בקרב עולי גאורגיה בישראל. נכדו הוא יצחק אילן, סגן ראש השב"כ לשעבר. נפטר בשנת 1985, ונקבר בחלקת יוצאי גרוזיה בבית הקברות היהודי בהר הזיתים. חכם גבריאל דבראשוילי, באתר "בית רפאל" מודעת אבל: הרב גבריאל דבראשוילי, מעריב, 19 בדצמבר 1985 רבי חיים הלוי סולובייצ'יק, הרב אליעזר רבינוביץ', הרב דוד פראגער, כתבי הסמיכה לשחיטה של הרב גבריאל דבראשוילי, באתר ויקיפדיה מאיר מיכאלי, " הנער מציחנוואלי שהפך לגדול בישראל ",עיתון "האור", ‏8 בינואר 2015, גיליון 37, עמוד 14. כפי שפורסם במקור בהמודיע בשנת 1976 על ידי ג. אחיהוד. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
יחסי אוסטריה–צ'ילה

יחסי אוסטריה–צ'ילה הם יחסי החוץ בין אוסטריה לצ'ילה. היחסים הדו-צדדיים נמשכים החל משנת 1846. אוסטריה מחזיקה שגרירות בסנטיאגו דה צ'ילה ו-3 קונסוליות כבוד באריקה, ואלדיביה וולפראיסו. צ'ילה מחזיקה באוסטריה שגרירות בווינה ו-3 קונסוליות כבוד בלינץ, קלגנפורט וזלצבורג. במאה ה-19, רעב באירופה וגירוש הפרוטסטנטים מאוסטריה הביאו להגירה מאוסטריה לאמריקה הלטינית. ישוב בולט של פרוטסטנטים מטירול בצ'ילה הוא לוס באג'וס, פרוטילר, בפרובינציית לרנקוויאה. העיירה ניו בראונאו (Nueva Braunau) ליד פוארטו ואראס נקראה בשנת 1875 על ידי מתנחלים אוסטרו-הונגרים על שם ברומוב של ימינו. בעקבות ההפיכה הצ'יליאנית, בשנת 1973 הגיעו לווינה כ-1,500 פליטים צ'יליאנים. במאי 2006 נפגש נשיא צ'ילה מישל בכלת עם מאות חברי הקהילה הווינאית הצ'ילאית ברתאוס, וינה. בשנת 1991 שר החוץ אנריקה סילבה צ'יממה היה שר החוץ הצ'יליאני הראשון שערך ביקור רשמי באוסטריה. בשנת 1993, הקנצלר פרנץ ורניצקי היה קנצלר אוסטריה הראשון שערך ביקור רשמי בצ'ילה. מאז 1999, התגברו היחסים הדו-צדדיים במסגרת התהליך הדו-אזורי LAC-E. בשנת 2008 ערך קנצלר אוסטריה אלפרד גוזנבאואר ביקור רשמי בצ'ילה. מדיה וקבצים בנושא יחסי אוסטריה–צ'ילה בוויקישיתוף "Tiroler in Südamerika" (בגרמנית). Verein der Sprachinselfreunde. אורכב מ-המקור ב-2008-10-27. נבדק ב-2009-03-28. "Bilaterale Beziehungen" (בגרמנית). Austrian Embassy in Santiago de Chile. נבדק ב-2009-04-01. "Bachelet traf Wiener Exilchilenen" (בגרמנית). ORF. 2006-05-13. נבדק ב-2009-03-31. "Bachelet traf hunderte ExilchilenInnen im Wiener Rathaus" (בגרמנית). Presse- und Informationsdienst der Stadt Wien. 2006-05-13. נבדק ב-2009-03-31. "Recibimiento A Presidente Del Senado De Austria" (בספרדית). Senate of Chile. 2002-12-11. אורכב מ-המקור ב-2011-06-15. נבדק ב-2009-04-01. "Bilaterale Besuche" (בגרמנית). Austrian Embassy in Santiago de Chile. נבדק ב-2009-04-01. "Latin America and the Caribbean". Federal Ministry for European and International Affairs (Austria). אורכב מ-המקור ב-2012-12-16. נבדק ב-2009-03-28.
פירמידת המזון של הדיאטה הים תיכונית

פירמידת המזון של הדיאטה הים תיכונית היא מדריך תזונה, שפותח על ידי הארגון Oldways Preservation Trust, על ידי בית הספר לבריאות הציבור בהרווארד (אנ') וארגון הבריאות העולמי בשנת 1993. הפירמידה, אשר נוצרה על סמך מחקרי תזונה עדכניים, מייצגת את האופן בו צריכה להיראות תזונה בריאה ומאוזנת על פי הדיאטה הים תיכונית, ומבוססת בין היתר על דפוסי התזונה בכרתים, יוון ודרום איטליה בשנות ה-60 של המאה ה-20, בתקופה בה שיעורי המחלות הכרוניות באזורים הללו של העולם היו מהנמוכים בעולם ותוחלת החיים של האוכלוסייה המבוגרת הייתה מהגבוהות ביותר בעולם - זאת על אף שהשירותים הרפואיים שהיו זמינים באותם האזורים היו מוגבלים למדיי. ממצאים אלה התבססו בחלקם הגדול על מחקריו של המדען אנסל קיז. מחקרים מראים כי דפוס הצריכה של הדיאטה הים תיכונית מקדם בריאות ואריכות חיים. לאורך השנים פורסמו מחקרים המראים את הקשר שבין צריכה של דיאטה ים תיכונית לבין ירידה בסיכון של היווצרות מחלות שונות, כמו מחלות ריאות, מחלת אלצהיימר וכן הגנה מפני אלרגיות ואסתמה. "Understanding the Mediterranean diet. Could this be the new ‘gold standard’ for heart disease prevention?" B.M. Curtis, J.H. O’Keefe. Postgrad Med. 202 Aug; 112(2):35-8, 41-5. "Protective effect of fruits, vegetables and the Mediterranean diet on asthma and allergies among children in Crete." Chatzi, L., Apostolaki, G., Bibakis, I., et al. Thorax DOI 10.1136/thx.2006.069419 (2007). "Mediterranean Diet, Alzheimer Disease, and Vascular Mediation." Scarmeas, N., Stern, Y., et al. Archives of Neurology 63 (2006). הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הר ריצ'רדסון (אנטארקטיקה)

הר ריצ 'רדסון (באנגלית: Mount Richardson) הוא הר בחלק הדרומי של הרי פוסדיק, ברכסי פורד, בארץ מרי בירד שבאנטארקטיקה. ההר ממוקם בסמוך מערבית למעבר ריס; 5 קילומטרים דרומית להר קולומבו. גובהו של ההר 701 מטרים מעל פני הים; והוא ההר ה-4,727 בגובהו באנטארקטיקה. ההר התגלה בטיסה של משלחת השירות האנטארקטי של ארצות הברית, שיצאה מבסיס וסט (West Base). ההר נקרא על שמו של האריסון ה. ריצ'רדסון (Harrison H. Richardson), שהיה צופה מטאורולוגיה, וחבר משלחת החקר הביולוגית אשר חקרה את אזור הר ריצ'רדסון בשנת 1940. • nternational Symposium on Antarctic Earth Sciences 5th : 1987 : Cambridge, England, Geological Evolution of Antarcticas • R. R. McFadden, C. S. Siddoway, C. Teyssier, C. M. Fanning, Cretaceous oblique extensional deformation and magmaaccumulation in the Fosdick Mountains migmatite‐coredgneiss dome, West Antarctica, TECTONICS, VOL. 29, TC4022,doi:10.1029/2009TC002492, 2010 הר ריצ'רדסון באתר הסקר הגאולוגי של ארצות הברית הר ריצ'רדסון באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי הרי אנטארקטיקה לפי גובהם
הר ריצ'רדסון

האם התכוונתם ל... אנטארקטיקה הר ריצ'רדסון (אנטארקטיקה) – הר בחלק הדרומי של הרי פוסדיק, ברכסי פורד, בארץ מרי בירד שבאנטארקטיקה ניו זילנד הר ריצ'רדסון (ניו זילנד, סאות'לנד) – הר במחוז סאות'לנד באי הדרומי של ניו זילנד הר ריצ'רדסון (ניו זילנד, אוטגו) – הר במחוז אוטגו באי הדרומי של ניו זילנד הר ריצ'רדסון (ניו זילנד, קנטרברי) – הר במחוז קנטרברי באי הדרומי של ניו זילנד אוסטרליה הר ריצ'רדסון (אוסטרליה המערבית) – הר במדינת אוסטרליה המערבית שבאוסטרליה הר ריצ'רדסון (ניו סאות' ויילס) – הר במדינת ניו סאות' ויילס שבאוסטרליה הר ריצ'רדסון (קווינסלנד) – הר במדינת קווינסלנד שבאוסטרליה ארגנטינה הר ריצ'רדסון (ארגנטינה) – הר באיסלה דה לוס אסטאדוס שבארגנטינה קנדה הר ריצ'רדסון (אלברטה) – הר בפרובינציית אלברטה שבקנדה הר ריצ'רדסון (קוויבק) – הר בפרובינציית קוויבק שבקנדה הר ריצ'רדסון (קולומביה הבריטית) – הר בפרובינציית קולומביה הבריטית שבקנדה הפארק הפרובינציאלי הר ריצ'רדסון – פארק פרובינציאלי בקולומביה הבריטית שבקנדה פסגת ריצ'רדסון הרי ריצ'רדסון
הרי ריצ'רדסון

האם התכוונתם ל... ניו זילנד הרי ריצ'רדסון (ניו זילנד) – הרים באי הדרומי של ניו זילנד קנדה הר ריצ'רדסון (יוקון) – הר בטריטוריית יוקון שבקנדה הר ריצ'רדסון (קולומביה הבריטית) – הר בטריטוריית הטריטוריות הצפון מערביות שבקנדה פסגת ריצ'רדסון הר ריצ'רדסון
מטאילורוס

מטאילורוס (שם מדעי: Metailurus; מילולית: "חתול ביניים") הוא סוג של חתול מתת-משפחת השנחרבים אשר התקיים בין המיוקן לפליסטוקן באירואסיה, אמריקה הצפונית ובאפריקה. סוג חתול זה הוגדר ב-1924 בידי החוקר האוסטרי אוטו זדנסקי (אנ') ממצאים ממחוז גאנסו, ברפובליקה העממית של סין והוא כלל מספר מינים בעלי קשר מעורפל. המין Metailurus minor גם שויך לסוג זה אך הופרד לסוג אחר - יושי שהיה בעל מבנה אתלטי יותר. כמו כן היה קרובו של הדינופליס הגדול יותר. במראהו חתול זה נחשב ליותר פרימיטיבי ופחות "שנחרבי" ממינים אחרים מהקבוצה, בכך שהיה בעל ניבים יותר דקים עם פחות "להב" ויותר קצרים שלא בלטו החוצה מפיו, אך עדייו היו גדולים יחסית לבעלי ניבי חרב כמו בני משפחת הנימרווידיים או לנמר הערפילי שגם הוא בעל ניבים די ארוכים. חתול זה היה קטן יחסית במשקל של 40 עד 80 קילוגרם ובאורך של עד 2 מטרים, אך הוא היה בעל גפיים ארוכות יחסית שעזרו לו לנוע במהירות יותר. הוא היה סוג פרימיטיבי יחסית של שנחרבי והיה קל משקל באופן יחסי. הטרף שלו כלל מיני איילים, חזירים או צבאים קדומים, ואולי הוא צד אותם בחבורות קטנות כמו אריות. הוא נכחד במשך הפליסטוקן לקראת סיום תקופת הקרח האחרונה. מדיה וקבצים בנושא מטאילורוס בוויקישיתוף מטאילורוס, באתר GBIF (באנגלית)
רכס סלייט (אלברטה)

רכס סלייט (באנגלית: Slate Range) הוא רכס הרי הרוקי הקנדיים, שנמצא בפארק הלאומי באנף שקנדה. הרכס נקרא "סלייט" נקרא על שם הסלע לווחה (slate באנגלית), ההרכב העיקרי של ההרים באזור. אתר הסקי לייק לואיז נמצא במורדות הדרומיים של רכס זה. "Slate Range", peakfinder.com
פסגת ריצ'רדסון (אנטארקטיקה)

פסגת ריצ'רדסון (באנגלית: Richardson Peak) היא פסגה בהרי טינדול, בחצי האי ארוסמית', בחוף לובה, בארץ גרהאם שבאנטארקטיקה. גובהה של הפסגה 600 מטרים מעל פני הים; והיא ההר ה-4,915 בגובהו באנטארקטיקה. הפסגה ממוקמת לגדתו מזרחית של קרחון ואלו. הפסגה התגלתה בעת שצולמה מן האוויר על ידי משלחת הסקר האווירי של שטחי חסות איי פוקלנד בשנת 1957. האזור נחקר על ידי גאולוגים של הסקר האנטארקטי הבריטי בעונת המחקר (הקיץ האנטארקטי) 1980–1981. שמה של הפסגה ניתן לה על ידי הוועדה המייעצת לשמות אנטארקטיים של בריטניה. הפסגה נקראת על שמה של הילדה ריצ'רדסון (Hilda Richardson), שהייתה מזכירת האגודה הגאולוגית הבריטית בין השנים 1953–1962, והמזכ"לית של האגודה הגאולוגית הבינלאומית החל משנת 1962. שם זה ניתן בדומה לשמות אחרים בסביבת הפסגה, לציון משלחת הגאולוגים של הסקר האנטארקטי הבריטי שנערך באזור. קורות חייה של הילדה ריצ'רדסון - עמ' 370. פסגת ריצ'רדסון באתר הסקר הגאולוגי של ארצות הברית פסגת ריצ'רדסון באתר הגאזט האנטארקטי של ממשלת אוסטרליה פסת ריצ'רדסון באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק בין פסגת ריצ'רדסון לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם ההיסטוריה של חקר הפסגה ומתן שמה קורות חייה של הילדה ריצ'רדסון בעמ' 370
איפה את (שיר של נתן גושן)

איפה את הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-20 ביוני 2011, כסינגל שני מתוך אלבום הבכורה של נתן גושן. השיר נכתב והולחן על ידי נתן גושן והופק על ידי לואי להב, בדומה לשאר שירי האלבום. השיר הוא בסגנון הפופ רוק, המאפיין שירים נוספים מהאלבום. הסינגל עצמו סוקר על ידי יוסי חרסונסקי, שציין את השיר בחיוב והעניק לו שלושה כוכבי זהב וחצי מתוך חמישה. הווידאו קליפ הנלווה שצולם לשיר, בוים על ידי דורון קאופמן והועלה לערוץ היוטיוב של גושן ב-5 באוקטובר 2011. נכון לפברואר 2020, מונה הצפיות של הקליפ עומד על כ-1.2 מיליון. לדף השיר באתר הספרייה הלאומית יוסי חרסונסקי, נתן גושן, איפה את, באתר יוסמיוסיק נתן גושן איפה את קליפ Natan Goshen, נבדק ב-2020-02-12
מעבר ריס

מעבר ריס (באנגלית: Reece Pass) הוא מעבר הרים במזרח הרי פוסדיק, ברכסי פורד, בארץ מרי בירד, שבאנטארקטיקה. כיוונו של המעבר צפון - דרום. המעבר ממוקם מזרחית בסמוך להר קולומבו והר ריצ'רדסון. המעבר התגלה בטיסה של משלחת השירות האנטארקטי של ארצות הברית, שיצאה מבסיס וסט (West Base). משלחת החקר הביולוגית אשר חקרה את אזור הר ריצ'רדסון בשנת 1940 הגיעה אל המעבר וחקרה אותו. המעבר נקרא על שמו של ג'י. א. ריס (J.A. Reece), שהיה מפעיל רדיו בבסיס וסט. • Siddoway, Christine & Richard, Stephen & Fanning, Christopher & Luyendyk, Bruce. (2004), Origin and emplacement of a middle Cretaceous gneiss dome, Fosdick Mountains, West Antarctica, Special Paper of the Geological Society of America. 380. 267-294. 10.1130/0-8137-2380-9.267 מעבר ריס באתר הסקר הגאולוגי של ארצות הברית מעבר ריס באתר הגאזט האנטארקטי של ממשלת אוסטרליה מעבר ריס באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחקים ממעבר ריס לאתרים סמוכים מזג אוויר עדכני נוכחי במעבר ריס תחזית מזג אוויר עדכנית ארוכת טווח עבור מעבר ריס נתוני מזג אוויר היסטוריים עבור מעבר ריס גאזט השמות האנטארקטיים הרשמי של ארצות הברית מידע גאוגרפי והיסטורי
פרמכיירודוס

פרמכיירודוס (שם מדעי: Paramachairodus; מילולית: "קרוב למכיירודוס") הוא סוג של חתול נכחד מתת-משפחת השנחרבים שחי בתקופת המיוקן באירואסיה שלפני 15 עד 9 מיליון שנה מזמננו. הוא הוגדר ב-1913 מממצאים מחפירות סרו דה לוס בטלונס (אנ') שבמדריד, ספרד ובסוגו נכללו 3 מינים: Paramachairodus orientalis - מין בגודל נמר שהתגלה באתר, Paramachairodus maximiliani שלעיתים נכלל בתוך המין הראשון והמין Paramachairodus transasiaticus שהתגלה בגאנסו שברפובליקה העממית של סין ובבולגריה. מין נוסף שהשתייך לסוג, Paramachairodus ogygia הועבר לסוג פרומגנתריאון. הפרמכיירודוס היה חתול בגודל של נמר בגובה 58 סנטימטרים בכתפיים שהיה אתלטי ובעל כושר לטפס על עצים. הוא היה קטן יחסית לרוב השנחרבים והוא ניזון מציד של מיני פרסתנים והיה יכול להפיל טרף גדול יחסית בעזרת ניבים הגדולים. מדיה וקבצים בנושא פרמכיירודוס בוויקישיתוף פרמכיירודוס, באתר GBIF (באנגלית) Turner, Alan (1997). The Big Cats and their fossil relatives. New York: Columbia University Press. p. 60.
פרומגנתריאון

פרומגנתריאון (שם מדעי: Promegantereon; מילולית: "לפני מגנתריאון") הוא סוג של חתול נכחד מתת-משפחת השנחרבים אשר חי מאמצע ועד סוף המיוקן באירופה. הוא נחשב לקרובו של הסמילודון ושל המגנתריאון והוא מהנציגים הקדומים ביותר בשבט Smilodontini. בעבר השתייך לסוג הקרוב פרמכיירודוס, אך הועבר לסוג נפרד ב-1938. בהמשך הופרד סוג זה והוטל בספק, אך הוחזר לאחר מחקר מ-2002. סוג זה כולל מין אחד - Promegantereon ogygia. הממצאים התגלו בחפירות סרו דה לוס בטלונס (אנ') שבמדריד, ספרד. הפרומגנתריאון היה חתול שנחרבי בינוני באורך 1.5 מטר, לגובה 58 סנטימטרים ולמשקל של 45 עד 90 קילוגרם. הוא דמה מעט לנמר בממדיו והיה בעל מאפיינים המתאימים לטיפוס על עצים. הגפיים שלו היו ארוכות יחסית, משקלו קל-משקל ביחס לקרוביו והניבים שלו היו מעט יותר קצרים ושטוחים. מבנהו עזר לו לארוב לטרף מבין צמחייה ולזנק עליה תוך נעיצת של ניביו לבשרה, עם נשיכה עוצמתית יותר מקרוביו. עם זאת הוא איבד כמה משיניו החותכות, כך שהיה סיכון מסוים לניביו בציד כזה. החתול הקדום היה צייד עיקרי בשטחי אירופה של המיוקן. הוא צד סוסיים כמו ההיפריון, גורי קרנפים כמו האצרתריום, גורי הפילאי Tetralophodon, החזיר Microstonyx, גורי כמה ג'ירפיים ואנטילופות קדומות. הוא התחרה בטורפים המקומיים כמו האינדרקטוס, הפרוטיקטיתריום, המגאריקיון ומקרוביו השנחרבים פרמכיירודוס ומכיירודוס. חלק מטורפים אלה היו גדולים ממנו בהרבה ויכלו לבזוז לו את טרפו בקלות מה שאולי צימצם את אוכלוסייתו. פרומגנתריאון, באתר GBIF (באנגלית) Antón, Mauricio (2013). Sabertooth. Bloomington, Indiana: University of Indiana Press. p. 52.
הר ריצ'רדסון (אלברטה)

הר ריצ'רדסון (באנגלית: Mount Richardson) הוא ההר הגבוה ביותר של רכס סלייט הממוקם לצד פסגת פיקה בפארק הלאומי באנף שבאלברטה, קנדה. ההר נקרא בשנת 1859 על ידי ג'יימס הקטור על שמו של סר ג'ון ריצ'רדסון שהיה המנתח והנטורליסט של הספינה במהלך מסעותיו של ג'ון פרנקלין בשנים 1819 ו־1825 לאזור הארקטי. אתר הנופש לייק לואיז מפותח על מורדותיו הדרומיים של מרלין רידג', וכולל את הר ריצ'רדסון, פסגת פטרמיגן, פסגת פיקה. אתר קמפינג נמצא למרגלות ההר, סמוך לאגם הידן. העלייה הראשונה נערכה בשנת 1911 על ידי ל. ל. דלפילד שהונחה על ידי אדוארד פוז הבן. מסלול הטיפוס בזחילה (מדורג קל/בינוני) מתחיל מאגם הידן ועולה במורדות הדרומיים לראש. האתגר האמיתי היחיד בעלייה הם כמה ערוצי חצץ מעל האגם. חצייה אל פסגת פיקה יכולה להתבצע דרך אוכף ריצ'רדסון-פיקה והרכס המערבי, אולם משימה זו קשה בהרבה. "Mount Richardson", peakfinder.com קיין, אלן, "Mount Richardson", Scrambles in the Canadian Rockies, Rocky Mountain Books, 1999, עמ' 250, ISBN 0-921102-67-4. (באנגלית)
לוקוטונג'יילורוס

לוקוטונג'יילורוס (שם מדעי: Lokotunjailurus; מילולית: "חתול" בשפת הטורקנה (אנ') והסיומת "ailurus" שפירושה: "חתול" ביוונית עתיקה) הוא סוג של טורף נכחד מתת-משפחת השנחרבים ממשפחת החתוליים אשר חי בקניה ובצ'אד במהלך תקופת המיוקן. הוא תואר בשנת 2003 בידי החוקר לארס ורדלין (אנ') שגילה את עצמותיו באגם לותגאן בקניה. ממצא זה השתייך למין Lokotunjailurus emageritus, אשר היה בעל טפרים בולטות מכפותיו. מין נוסף התגלה בהמשך בצ'אד באתר "Toros Menalla Formation" שבמדבר ג'וראב (אנ'), כששני הממצאים חלו לפני 7 מיליון שנה מזמננו. טורף זה הגיע לגובה של לביאה בגובה 90 ס"מ ומשקל של 150 ק"ג בקירוב, אך הוא היה קל יחסית אליה עקב מבנה הרגליים הארוכות והגוף הגמיש יותר שלו, אשר עזר לו לרוץ מהר בהרבה. המאפיין הבולט שלו היה הטפרים הנשלפות הארוכות שצמחו בקדמת הכפה והיו ארוכים בהרבה מטופרי אריה. טפרים אלה עזרו לו להתמודד עם טרף ביעילות גבוהה יותר משל כל חתול. עם זאת הטפרים של הכפות האמצעיות היו קטנות יותר מאשר אלה של נמר. צורת השיניים שלו דמתה לזו של ההומותריום הגדול והמאוחר יותר והוא מוצב באותו שבט (Homotherini). חתול זה, אשר התקיים באזורי הסוואנה וגדות יערות שהיו קרירים במקצת מאשר כיום, הכילו מינים רבים של יונקים ושאר חיות, בין השאר זוחלים, דגים, סוסיים שונים, אנטילופות, הפיל הקדום סטגוטטרבלודון, ג'ירפיים, חזיריים, פרימטים לרבות קוף האדם הקדום סהלאנתרופוס צ'אדנסיס וחיות נוספות. הללו סיפקו מזון לחתול הגדול וכילכלו טורפים כמו צבועיים, כלביים קדומים וגם עוד 2 סוגים של שנחרבים: המגנתריאון והאמפימכיירודוס הענק. עם זאת האזור היה מספיק גדול כדי לתמוך באוכלוסייה יציבה של שלושה סוגים שונים של שנחרבים וטורפים נוספים. מדיה וקבצים בנושא לוקוטונג'יילורוס בוויקישיתוף לוקוטונג'יילורוס, באתר האנציקלופדיה של החיים (באנגלית) לוקוטונג'יילורוס, באתר GBIF (באנגלית)
ח'ירבת קיס

ח'ירבת קֶיס (בערבית: خربة قيس) הוא כפר פלסטיני, הממוקם ברשות הפלסטינית, בנפת סלפית, שבמרכז השומרון, כשני ק"מ מדרום לסלפית, כשני ק"מ מצפון לעארורה ומזארע א-נובאני, בגובה של כ-400 מ' מעל פני הים. בשנת 2012, החליטה הרשות הפלסטינית לספח את הכפר לעיירה סלפית והוא מקבל ממנה את כל השירותים המוניציפליים. במפקד 1922 שנערך על ידי שלטונות המנדט הבריטי, הייתה בח'ירבת קיס אוכלוסייה של 94 מוסלמים. המספר גדל במפקד 1931 ל-110 נפש, אשר התגוררו ב-30 בתים. בסקר שערך המנדט, בשנת 1945 גרו בכפר 170 איש, מוסלמים, במפקד שערכו הירדנים בשנת 1961, נמצא שבכפר התגוררו 209 נפש. בשנת 1967 נמצאו בכפר 166 תושבים. בסקר שערך המנדט, בשנת 1945 גרו בכפר 170 איש, מוסלמים, שטח הקרקע הכולל היה 3,388 דונם, שמתוכם הוקצו לחקלאות 2,052 ו- 8 דונם סווגו כשטח בנוי. בשנת 2007, שטח הכפר, נשאר, כפי שהיה בשנת 1945, 3,388 דונם, והשטח הבנוי גדל לכ-100 דונם. מקאם קיס אלאנסרי (בערבית: مقام قيس الأنصاري תעתיק: מקאם שיח' אל-אנצרי). קדוש סופי שחי כאן לפני מאות שנים. ייתכן שעל שמו היה הכפר. מקאם שייח' אחמד (مقام الشيخ أحمد). לא ידועים פרטים נוספים. בית בד עתיק הנקרא: חאט אל-בד (ערבית: حائط البد), הממוקם בעיר העתיקה של הכפר. מבנה קדום, במרכז הכפר, הנקרא "בית ההארחה" (ערבית: المضافة תעתיק: אל-מד'אפה) שימש בעבר לקבלת אורחים. שוקם בשנת 2002 בתמיכת מוסדות בינ-לאומים. מדיה וקבצים בנושא ח'ירבת קיס בוויקישיתוף אתר האינטרנט הרשמי של ח'ירבת קיס ARIJ, [http://vprofile.arij.org/salfit/pdfs/factsheet/Salfit.pdf Salfit Municipality (including Khirbet Qeis Locality) (Fact Sheet)] Barron, 1923, Table IX, Sub-district of Nablus, p. 26 Mills. 1932, p. 63 خربة قيس - Kh. Qeis (ח'ירבת קיס), באתר Palestine Remembered, ‏2007 Government of Jordan, Department of Statistics, First Census of Population and Housing. Volume I: Final Tables; General Characteristics of the Population ., 1964, עמ' 26 זאב וילנאי, אריאל - אנציקלופדיה לידיעת א"י, 1976, עמ' 6576 , خربة قيس - ח'ירבת קיס, palestineremembered.com, -24 באוגוסט 2007 ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
נימרווידס

נימרווידס (שם מדעי: Nimravides) הוא סוג נכחד של חתול מתת-משפחת השנחרבים, שחי באמריקה הצפונית בסוף תקופת המיוקן לפני 10.3 עד 5.332 מיליון שנה מזמננו. למרות שמו לא השתייך למשפחת הנימרווידיים (Nimravidae), אלא היה חתול אמיתי. הנימרווידס היה חתול גדול מאוד, כשהמין Nimravides catacopsis הגיע לגובה של 1 מטר בכתפיים, בדומה לטיגריס בוגר. מינים אחרים היו קטנים יותר, אך עדיין שקלו יותר מ-100 קילוגרם. הוא היה בעל רגליים ארוכות ושרירי רגליים וגב חזקים מאוד שעזרו לו להפיל טרף. בפיו בלטו ניבים גדולים רחבים, אך הם היו קצרים יותר מאשר בסוגים כמו המגנתריאון והסמילודון הענק. במשך זמן רב האמינו שהוא כלול בסוג מכיירודוס, אך בדיקה של מבנה השלד שלהם גילתה שהוא היה בעל מאפיינים שונים מדי והוחלט להעבירו לסוג עצמאי ב-1958. שני הסוגים עדיין נחשבים לקרובים ושייכים לשבט Homotherini, בו ההומותריום. חתול זה נכחד עם סיום המיוקן ושינויי אקלים גדולים מדי, אשר צימצו את אוכלוסיית טרפו שהוחלפה במינים מהירים מדי עבורו והאיצו את הכחדתו. מדיה וקבצים בנושא נימרווידס בוויקישיתוף נימרווידס, באתר האנציקלופדיה של החיים (באנגלית) נימרווידס, באתר GBIF (באנגלית)
דריל לחמן

דריל בריאן ריקי לחמן (בהולנדית: Darryl Brian Ricky Lachman; נולד ב-11 בנובמבר 1989) הוא כדורגלן הולנדי-קוראסאואי, המשחק בעמדת הבלם בפרסאביה סורבאיה. לחמן התחיל את שלו במחלקת הנוער של אייאקס אמסטרדם ובהמשך עבר לחרונינגן. ב-13 בדצמבר 2009, לחמן ערך את הופעת הבכורה שלו בקבוצה הבוגרת בניצחון 2–4 נגד ספרטה רוטרדם. בסך הכל, לחמן ערך 8 הופעות במדי חרונינגן. בקיץ 2011, לחמן חתם בזוולה. בעונת הבכורה שלו, שיחק 90 דקות בכל משחק ליגה במהלך העונה ורשם עליית ליגה בסיומה. ב-25 באוגוסט 2012, הבקיע את שער הבכורה שלו בקבוצה בתיקו 1-1 נגד אורטכט. בעונת 2013/2014, זכה עם הקבוצה בגביע. בקיץ 2014, לחמן חתם בטוונטה. לחמן רשם רק 15 הופעות במדי טוונטה, ובסיום העונה עזב. ביולי 2015, חתם בשפילד ונסדיי ובינואר 2016 הושאל לקמבור עד לסיום העונה. בקיץ 2016 שוחרר משפילד ונסדיי, וחתם בווילם II. בקיץ 2018 חזר לקדנציה שנייה בזוולה. ב-5 בפברואר 2020, לחמן חתם בהפועל רעננה מליגת העל. ב-23 באוקטובר 2020 חתם לחמן בפרת' גלורי האוסטרלית לשנתיים. בקיץ 2024 חתם בפרסאביה סורבאיה מליגת העל האינדונזית. בצעירותו, לחמן זומן לסגל הנבחרת הצעירה של הולנד. בשנת 2015 זומן לסגל נבחרת קוראסאו. ב-27 במרץ 2015, לחמן ערך את הופעת הבכורה שלו בנבחרת בניצחון 1–2 נגד מונטסראט. 4 ימים לאחר מכן, הבקיע את שער הבכורה שלו בנבחרת בתיקו 2-2 במשחק הגומלין נגד מונטסראט. לחמן זכה עם הנבחרת בגביע הקריביים 2017 וגביע המלכים 2019. בנוסף, השתתף עם הנבחרת פעמיים בגביע הזהב בשנים: 2017 ו-2019. זוולה הליגה ההולנדית השנייה: 2011/2012 הגביע ההולנדי: 2013/2014 נבחרת קוראסאו גביע הקריביים: 2017 גביע המלכים: 2019 מדיה וקבצים בנושא דריל לחמן בוויקישיתוף דריל לחמן, באתר Transfermarkt דריל לחמן, באתר Soccerway דריל לחמן, באתר WorldFootball.net דריל לחמן, באתר National Football Teams דריל לחמן, באתר FootballDatabase.eu גיל לוין, ‏זר שישי לרעננה: הבלם דריל לחמן חתם, באתר ערוץ הספורט, 5 בפברואר 2020